EkBass/fiwiki-20250220-pages-articles huggingface dataset:
Peng Liyuan

Peng Liyuan (s. 20. marraskuuta 1962, Shandong) on kiinalainen ooppera- ja kansanlaulaja, sekä näyttelijä, joka tunnetaan myös maan presidentin Xi Jinpingin vaimona. Peng oli hyvin tunnettu esiintyjä esimerkiksi televisiossa, mutta sittemmin hän on keskittynyt ajamaan tupakan kontrollia, naisten koulutusta ja HIV:n vastaista taistelua. ==Elämäkerta== Vaikka Pengin myöhempi ura liittyi kiinteästi Kiinan kommunistiseen puolueeseen, hänen perheensä oli joutunut kulttuurivallankumouksen aikana vainojen kohteeksi. Kiinan televisiolle antamassaan haastattelussa vuonna 2004 hän kertoi isänsä tulleen leimatuksi vastavallankumoukselliseksi, koska hänen perheellään oli Taiwanin armeijassa palvelleita sukulaisia. 14-vuotiaana Peng alkoi opiskella Shandongin taideyliopistossa erikoistuen kansanlauluihin. Sittemmin hän liittyi Kansan vapautusarmeijaan ja toimi niin sanottuna taide- ja kulttuurisoturina. Sotilasarvoltaan hän on nykyisin kenraalimajuri. Julkisuuteen hän nousi esiinnyttyään Kiinan keskustelevision uudenvuoden gaalassa vuonna 1983. Seuranneiden vuosikymmenten aikana hän esiintyi vastaavanlaisissa ohjelmissa usein. Lauluissaan hän käsittelee esimerkiksi Kiinan nousua ja Kiinan kommunistista puoluetta, jälkimmäistä hyvin positiivisessa valossa. Peng tapasi tuolloin Fujianin maakunnan Xiamenin kaupungin varapormestarina toimineen Xi Jinpingin vuonna 1986 ja pari meni naimisiin vuonna 1987. He saivat tyttären vuonna 1992. Xistä tuli kommunistisen puolueen pääsihteeri vuonna 2012 ja maan presidentti seuraavana vuonna. Ennen tätä virkaansa Pengiä pidettiin usein parin tunnetumpana henkilönä. Peng esiintyy nykyisin laulajan roolissa entistä paljon harvemmin. Sen sijaan hän on toiminut esimerkiksi Maailman terveysjärjestön hyväntahdon lähettiläänä puhuen tuberkuloosista ja HIV:stä. Hänen on katsottu toimivan myös Kiinan entisten presidenttien vaimoihin verrattuna paljon edustustehtävissä etenkin ulkomailla. ==Lähteet== == Aiheesta muualla == Luokka:Vuonna 1962 syntyneet Luokka:Kiinalaiset näyttelijät Luokka:Kiinalaiset laulajat Luokka:Kiinan kansantasavallan johtajien puolisot Luokka:Elävät henkilöt
Suomalais-ugrilainen kulttuuripääkaupunki

Suomalais-ugrilainen kulttuuripääkaupunki on hanke, jolla suomalais-ugrilaisia alueita pyritään tekemään tunnetuiksi. Samalla pyritään elävöittämään suomalais-ugrilaisten alueiden maaseutua. Hankkeessa valitaan joka vuosi kulttuuripääkaupungiksi paikkakunta joltain suomalais-ugrilaiselta alueelta, joka saa käyttää pääkaupungin arvonimeä vuoden ajan. Hankkeen kansliana on toiminut 2010-luvun lopulta alkaen virolainen Põlisrahvaste arengu keskus eli Uralic Keskus. Myös Sukukansojen ystävät on ollut mukana hankkeessa 2020-luvun taitteesta alkaen, esimerkiksi osana valinnan tehnyttä tuomaristoa, sittemmin järjestelytoimikunnassa. Vuonna 2021 kilpailun voittaneen mulgikylän Abja- Paluojan vastaehdokas oli ersäläiskylä Polesnaja Tavla. Vuonna 2023 valinta kohdistui ensimmäistä kertaa Suomeen, kun Kuhmo voitti arvonimen. Vastaehdokkaana sillä oli Iisaku Virosta. Vuoden 2025 voittajan Narvan vastaehdokas oli Nižyn Ukrainasta. Hankkeen aloitti Suomalais-ugrilaisten kansojen nuorten liitto MAFUN 2010-luvun alussa, ja liitto myös hallinnoi hanketta, mutta nykyään MAFUN:n toiminta on hiipunut. == Pääkaupungin arvonimen voittajat == * 2014, Bõgõ, Udmurtia * 2015, Obinitsa, Setomaan kunta, Setumaa * 2016, Veszprém ja Iszkaszentgyörgy yhdessä, Unkari * 2017, Vuokkiniemi, Karjalan tasavalta * 2019, Untšo, Marin tasavalta * 2020, Miškan, Baškortostanin tasavalta (Baškiria) * 2021, Abja-Paluoja, Mulgin kunta, Mulgimaan kulttuurishistoriallinen alue, Viro * 2022, Bayterek, Udmurtia * 2023, Kuhmo, Suomi * 2025, Narva, Viro Vuodelle 2024 pääkaupunkia ei valittu, mutta Sukukansojen ystävät ja Uralic Keskus järjestivät pääkaupunkihankkeen 10-vuotisjuhlaseminaarin Kuhmossa Juminkeossa ja julkistivat vuoden 2025 pääkaupungin. == Lähteet == == Kirjallisuutta == * Kovasiipi, Katri: Komea käynnistys symbolisena päivänä. Karjalan Heimo, 2023, nro 3–4. Helsinki: Karjalan Sivistysseura. * Sild, Silver: Kvaliteedimärgise mõju sihtkohale soome-ugri kultuuripealinna tuutli näitel, 2024. Kandidaatintutkielma, Tarton yliopiston Pärnun toimipisteen Matkailuala. == Aiheesta muualla == * Kulttuuripääkaupunkihankkeen Facebook-sivu Luokka:Suomalais-ugrilainen sukukansatoiminta
Ramiro Funes Mori

Ramiro José Funes Mori (s. 5. maaliskuuta 1991 Mendoza) on argentiinalainen jalkapalloilija. Hän on pelannut Euroopassa Englannin Valioliigassa ja Espanjan La Ligassa. Vasenjalkainen Funes Mori on pelipaikaltaan keskuspuolustaja. Hän pelaa myös Argentiinan maajoukkueessa. == Ura == === Seurajoukkueura === Funes Mori on kuulunut River Plateen vuodesta 2008 alkaen. Hän debytoi seuran paidassa kaudella 2011-2012, kun seura pelasi toiseksi korkeimmalla sarjatasolla Primera B Nacionalissa, jonka se voitti ja nousi kaudeksi 2012-2013 takaisin Primera División de Argentinaan. Vuonna 2014 Funes Mori voitti River Platen kanssa Primera Divisiónin Torneo Finalin ja Copa Sudamericanan. Vuonna 2015 hän voitti Recopa Sudamericanan ja maanosan suurimman seurajoukkueturnauksen Copa Libertadoresin. Hän siirtyi 1. syyskuuta 2015 Evertoniin 9,5 miljoonan punnan kaupassa. Funes Mori pelasi Evertonissa kolme kautta. Ensimmäisellä kaudellaan hän pelasi Valioliigassa 28 ottelua ja teki niissä neljä maalia. Hän teki maalin myös liigacupin ensimmäisessä välieräottelussa. Toisella kaudellaan hän pelasi 23 liigaottelua eikä tehnyt maaleja. Kaudella 2017–2018 hän oli pitkään poissa kentiltä polvivamman vuoksi ja pelasi vain neljä liigaottelua kauden lopussa. Kesällä 2018 hän siirtyi Villarrealiin, jossa hän kaudella 2018–2019 pelasi 31 Espanjan liigan ottelua ja teki niissä kaksi maalia. === Maajoukkueura === Funes Mori debytoi Argentiinan jalkapallomaajoukkueessa maaliskuussa 2015 ystävyysottelussa El Salvadoria vastaan. Vuoden 2016 Copa América Centenariossa, jossa Argentiina saavutti hopeaa, hän pelasi joukkueensa kaikki ottelut alusta loppuun. Vuoden 2019 Copa Américassa hän pääsi kentälle vain pronssiottelun viime hetkiksi. Kaikkiaan hän on pelannut 26 maaottelua ja tehnyt maalin lokakuussa 2016 MM- karsintaottelussa Perua vastaan sekä marraskuussa 2018 ystävyysottelussa Meksikoa vastaan. == Muuta == Myös Funes Morin kaksoisveli Rogelio Funes Mori on ammattilaisjalkapalloilija. Hän edustaa meksikolaista Club de Fútbol Monterreytä ja on pelannut myös yhden ottelun Argentiinan maajoukkueessa. == Lähteet == Luokka:Argentiinalaiset jalkapalloilijat Luokka:Vuonna 1991 syntyneet Luokka:Elävät henkilöt
Luca Tesconi

Luca Tesconi (s. 3. tammikuuta 1982 Pietrasanta) on italialainen pistooliammunnan olympiamitalisti. 177 senttimetriä pitkä ja 72 kilogrammaa painava Tesconi edustaa roomalaista CC Carabinieri -seuraa.http://www.baku2015.com/athletes/athlete=tesconi- luca-1014110/index.html?intcmp=athletes-hub Tesconi saavutti 10 metrin ilmapistoolista olympiahopeaa vuoden 2012 kesäolympialaisista Lontoosta.http://www.sports-reference.com/olympics/athletes/te/luca- tesconi-1.html Vuoden 2015 Euroopan kisoissa Bakussa hän sijoittui samassa kilpailumuodossa kahdeksanneksi. EM-kilpailuissa Tesconi on parhaimmillaan ollut kahdeksas vuonna 2014 ja MM-kilpailuissa 20:s samana vuonna.http://www.issf- sports.org/athletes/athlete.ashx?personissfid=SHITAM0301198201 Tesconi aloitti ammunnan vuonna 2001 ja kilpailemisen siinä seuraavana vuonna. == Lähteet == Luokka:Italialaiset ampujat Luokka:Italialaiset olympiamitalistit Luokka:Vuonna 1982 syntyneet Luokka:Elävät henkilöt
Hulukkoset

Hulukkoset on Mainostelevision vuosina 1967–1974 tuottama televisiosarja, joka perustuu Aapelin eli Simo Puupposen pakinoihin kiivaan vasemmistolaisesta Hermanni Hulukkosesta ja tämän määräilevästä vaimosta Eveliinasta.Hermanni Hulukkonen ja puolisonsa Eveliina, Kirjasampo. Viitattu 15.8.2015. Pääosia sarjassa esittivät Pentti Irjala ja Pia Hattara. Sarjaa ohjasi Pekka Parikka Aapelin ja Tuovi Puupposen käsikirjoitusten pohjalta.Tellervo Ahon tv-palsta, Kotiliesi 10/1974 s. 72. ==Lähteet== Luokka:Suomalaiset komediasarjat Luokka:1960-luvun televisiosarjat Luokka:1970-luvun televisiosarjat
Karoliina Niskanen

Karoliina Annukka Niskanen (s. 23. marraskuuta 1987 Kaarina) on suomalainen kirjailija, teatterintekijä ja muusikko. Hän on valmistunut teatteritaiteen maisteriksi ja opiskeli Teatterikorkeakoulussa vuosina 2008–2013. Näyttelijänä hän on työskennellyt muun muassa Kansallisteatterissa, Turun kaupunginteatterissa ja KOM-teatterissa. Hän on myös suosittu äänikirjojen lukija ja on toiminut ääninäyttelijänä useissa radiokuunnelmissa sekä juontanut Onnellinen Loppu -ohjelmaa Radio Helsingissä. Niskanen julkaisi esikoisromaaninsa Tilhi (Bazar Kustannus) vuonna 2020. Tilhi oli Tiiliskivi- kirjallisuuspalkintoehdokas. Toinen romaani Muamo (Bazar Kustannus) julkaistiin 2023. Niskanen on toiminut myös Kaarina-lehden kolumnistina ja kirjoittanut näytelmiä. Niskanen on tehnyt musiikkia artistinimellä MC Pyhä Lehmä, ja hän julkaisi vuonna 2016 Pohjantuuli -debyyttilevynsä Monsp Recordsin kautta. Niskanen on vieraillut lukuisien suomalaisten rapartistien singleillä (kuten Paleface, Kajo, Stepa & Are, Rauhatäti ja Mercedes Bentso). Niskanen muodostaa veljensä Kajon kanssa Yhdentekevää-duon, jonka kanssa he ovat esiintyneet ympäri Suomea. Hän on esiintynyt myös yhtyeessä Pyhä Rauha yhdessä Rauhatäti nimisen rap-artistin kanssa. Nykyään Niskanen tekee musiikkia artistinimellä LEHMÄ. Hän kuuluu Huulet-nimiseen rap-kokoonpanoon yhdessä Tiia Karoliinan ja Satun kanssa. == Diskografia == === Albumit === * Pohjantuuli (2016) === Singlet === * Hullun lehmän tauti (2015) * Paska ei kolise (2015) * Navetta palaa feat. Haamu (muusikko) (2017) * Kaukorakkautta (2017) * Iso Paha Setä (2018) == Lähteet == == Aiheesta muualla == *Artistiesittely Monsp Recordsin sivuilla Luokka:Suomalaiset näyttelijät Luokka:Suomalaiset hip hop -artistit Luokka:Vuonna 1987 syntyneet Luokka:Elävät henkilöt
Tuovi Nousiainen

Tuovi Nousiainen (12. joulukuuta 1908 Tervo tai Karttula – 24. joulukuuta 1989 Vihti) oli suomalainen elo- ja valokuvaaja. Nousiainen toimi jatkosodassa TK- miehenä ja kuvasi muun muassa Puolustusvoimain katsaukset numero 8, 9 ja 10 vuonna 1941. Pisimmän uran Nousiainen teki aikakauslehtikuvaajana Yhtyneissä Kuvalehdissä, jossa hän toimi muun muassa Kotiliesi-lehden päävalokuvaajana useita vuosikymmeniä. Hän oli Suomen ensimmäinen aikakauslehden palkkalistoille otettu valokuvaaja aloitettuaan uransa Yhtyneissä sotien jälkeen.Kukkonen, Jukka: Valokuvat kellareissa: Selvitys kustannustalojen kuva-arkistoista. Opetusministeriö, Kulttuuri-, liikunta- ja nuorisopolitiikan osaston julkaisusarja Nro 3/2002, sivu 23. Viitattu 15.8.2015. Nousiaiselle myönnettiin Valokuvataiteen valtionpalkinto vuonna 1977 ansioistaan aikakauslehtien kuvittajana.Tuovi Nousiaiselle valtionpalkinto. Kotiliesi 12/1977, s. 6. ==Lähteet== ==Kirjallisuutta== * Luokka:Suomalaiset valokuvaajat Luokka:Vuonna 1908 syntyneet Luokka:Vuonna 1989 kuolleet
Buddhaluonto

Buddhaluonto on buddhalaisuuden keskeisin termi, jonka varaan kaikki Buddhan opetukset rakentuvat. Se viittaa kaikissa tietoisissa olennoissa piilevään potentiaaliin saavuttaa valaistuminen oikean harjoituksen myötä. Buddhan opetusten mukaan pakollinen jälleensyntyminen ja valaistumisen saavuttamattomuus johtuu sokeudesta nähdä oma buddhaluonto. Buddhaluonto on hyvin keskeinen tekijä mahajana-buddhalaisuudessa ja sen bodhisattva- ihanteessa: koska jokaisen on mahdollista saavuttaa valaistuminen ja tulla lopulta Buddhaksi, niin jokainen olento on tällöin tarpeellista nähdä suuren myötätunnon kautta. == Aiheesta muualla == * Kenting Tai Situpa, Uinuvan buddhan herääminen * Kagyu Samye Dzong Finland, Buddhalaisuus Luokka:Buddhalaisen filosofian termit
Trigana Airin lento 267

Trigana Airin lennolla TGN267 ollut ATR 42-300 -matkustajakone törmäsi vuorenrinteeseen 16. elokuuta 2015. Kone oli matkalla Papuan provinssin pääkaupunki Jayapurasta Oksibilin lentoasemalle. Koneessa oli 49 matkustajaa ja viisi miehistön jäsentä. Ensimmäiset pelastajat saapuivat onnettomuuspaikalle 18. elokuuta. Kone oli tuhoutunut täysin, eikä eloonjääneitä löytynyt. Onnettomuuden epäillään johtuvan huonoista sääolosuhteista, sillä Oksibilin alueella sää saattaa muuttua hyvinkin nopeasti ja yllättäen. Koneessa kuljetettiin myös 470 000 Yhdysvaltain dollarin arvosta rahaa, joka oli tarkoitus jakaa alueen köyhille perheille. == Lähteet == Luokka:Lento-onnettomuudet Indonesiassa Luokka:Vuoden 2015 lento- onnettomuudet
Anicca

Anicca (paaliksi अनिच्चा; sanskritiksi अनित्य, anitya) eli pysymättömyys on yksi kolmesta olemassaolon merkistä buddhalaisuudessa. Termi viittaa siihen, kuinka kaikki olemassa oleva on jatkuvassa muutoksen tilassa, eikä mikään ole ikuista. Buddhalaisuuden mukaan syy kärsimyksen syntymiseen on se, että yritetään takertua pysymättömään ilmiöön ja käsitellä sitä pysyvänä. == Lähteet == * === Viitteet === Luokka:Buddhalaisen filosofian termit
Maybach 57 ja 62

Maybach 57 ja Maybach 62 olivat ensimmäiset DaimlerChryslerin (nyk. Mercedes- Benz Group) valmistamat Maybach-merkkiset autot, jotka perustuivat Mercedes- Benzin S-sarjaan. Molempien autojen valmistus päättyi Daimlerin lakkautettua brändin huonon myynnin vuoksi. Molemmat autot perustuvat Benz Maybach- konseptiautoon. ==Aiheesta muualla== * Maybach 57 ja 62 Mercedes-Benzin media- arkistossa 57 ja 62 Luokka:F-segmentin autot Luokka:2000-vuosikymmenen autot Luokka:2010-luvun autot
Anatta

Anatta eli minuudettomuus, ytimettömyys, on yksi kolmesta olemassaolon merkistä buddhalaisuudessa. Buddhalaisuus opettaa, että ei ole olemassa mitään erillistä ja yksilöllistä muuttumatonta minää. Havainto minuudesta on pysymätön ja jatkuvasti muuttuva kokonaisuus, joka syntyy viidestä kokemuksemme osatekijästä eli skandhasta: muoto, tuntemus, tunnistaminen, mielenliikkeet ja tajunta. == Lähteet == Luokka:Buddhalaisen filosofian termit
Brian Wilde

Brian George Wilde (13. kesäkuuta 1927 Ashton-under-Lyne, Lancashire – 20. maaliskuuta 2008 Ware, Hertfordshire) oli englantilainen näyttelijä. Hänen tunneituimpia roolejaan ovat Foggy Dewhurst televisiosarjassa Vielä virtaa ja Mr. Barrowclough televisiosarjassa Hilut kintuissa. ==Nuoruus ja ura== Ashton- under-Lynessä vuonna 1927 syntynyt Wilde varttui Hertfordshiressä. Hän sai näyttelijäkoulutuksensa Royal Academy of Dramatic Artsissa (RADA). Hän aloitti näyttelijänuransa repertoaariteattereissa ja pääsi lopulta West End -teatteriin, esiintyen Peter Ustinovin näytelmässä The Moment of Truth. Wilde teki ensiesiintymisensä televisiossa BBC:n murhamysteerielokuvassa Black Limelight vuonna 1952. Tämän jälkeen Wilde nähtiin muun muassa elokuvassa The Love of Mike (1960) sekä televisiosarjoissa Z-Cars ja Me kostajat sekä The Dustbinmen, jossa hän teki ensimmäisen menestysroolinsa. Vuonna 1974 Wilde valittiin vanginvartija Mr. Barrowcloughin rooliin komediasarjaan Hilut kintuissa. Wilde jatkoi sarjassa sen loppuun 1977 saakka. Vuonna 1976 hän aloitti sotaveteraani Foggy Dewhurstin roolissa komediasarjassa Vielä virtaa, korvaten sarjassa Michael Batesin, joka oli joutunut jäämään pois sairauden vuoksi. Tästä roolista tuli Wilden pitkäaikaisin ja tunnetuin. Wilde jätti sarjan vuonna 1985, mutta hänet suostuteltiin palaamaan sarjaan viisi vuotta myöhemmin. Wilde jatkoi sarjassa vuoteen 1997 asti, minkä jälkeen hän jäi eläkkeelle. ==Yksityiselämä== Wilde oli naimisissa Eva Stuartin kanssa ja heillä on kaksi lasta. Hän kuoli nukkuessaan 80-vuotiaana 20. maaliskuuta 2008, kaaduttuaan seitsemän viikkoa aikaisemmin. ==Lähteet== Luokka:Englantilaiset näyttelijät Luokka:Vuonna 1927 syntyneet Luokka:Vuonna 2008 kuolleet
Pratītyasamutpāda

Pratītyasamutpāda eli ehdollistettu seuraamus tai ehdonvarainen seurausketju on yksi keskeisimpiä käsitteitä buddhalaisuudessa. Se viittaa siihen, kuinka kaikki dharmat eli havainnot ilmestyvät suhteessa muihin dharmoihin. Kaikella on siis syy-seuraussuhteensa, eikä mikään ilmesty irrallisena muusta olemassaolosta. Termillä voidaan myös tarkoittaa 12 ehdollistetun seuraamuksen linkkiä, jotka määrittelevät uudelleensyntymisen ketjun. Tämän ketjun kääntäminen johtaa vapautumiseen uudelleensyntymisestä. Luokka:Buddhalaisen filosofian termit
Packard Caribbean

Packard Caribbean oli Packard Motor Car Companyn valmistama luksusluokan auto, joka oli tuotannossa vuosina 1953-1956. Kahden ensimmäisen vuoden ajan Caribbeania oli saatavana ainoastaan avomallina, mutta viimeisen vuoden mallistoon lisättiin myös hardtop. Mallin valmistus loppui Packardin fuusioituessa Studebakerin kanssa.Flory 2008. s. 759. ==Lähteet== * * ===Viitteet=== == Aiheesta muualla == Luokka:1950-luvun autot
Rauno Mäntyjärvi

Rauno Aarto Mäntyjärvi (12. maaliskuuta 1936 Sotkamo – 23. toukokuuta 2023 Turku)Kuolinimoitus. Turun Sanomat 8.7.2023, s. 17. oli suomalainen lääkäri. Hän oli Kuopion korkeakoulun kliinisen mikrobiologian professori vuodesta 1972. Mäntyjärven tutkimusala oli virologia. Hänen väitöskirjansa käsitteli adenovirusta.Kuka kukin on 1978 (Runeberg.org)Facta 2001, WSOY 1981, 11. osa, palsta 643 Mäntyjärven puoliso oli professori Maija MäntyjärviKolme Maijaa eläkkeelle: Professori Maija Mäntyjärvi: Opiskelijat ja opettaminen sydämenasia, Kunnet.fi . Säveltäjä, kääntäjä Jaakko Mäntyjärvi on hänen poikansa. == Lähteet == Luokka:Suomalaiset lääkärit Luokka:Suomalaiset professorit Luokka:Kuopion yliopiston professorit Luokka:Vuonna 1936 syntyneet Luokka:Vuonna 2023 kuolleet
IVL B

IVL B (myös Koululentokone M.J.)Raunio 2005, s. 46–47 oli Ilmailuvoimien lentokonetehtaan suunnittelema yksimoottorinen kaksipaikkainen koulutuslentokone. Konetyypin oli tarkoitus korvata Suomen ilmailuvoimien käytössä olleet vanhentuneet Caudron G.3 -koulukoneet. == Konetyypin kehitys == B-tyypin kehityksen taustalla oli ilmailuvoimien alkeiskoulukonekannan vanhentuminen, minkä ratkaisuksi esikuntapäällikkö Bertel Mårtenson ja lentokonetehtaan Asser Järvinen ehdottivat uuden ”koulukone M.J.” nimellä kulkeneen pienennettyä IVL A.22 Hansaa muistuttaneen koulukoneen suunnittelemista. Koneessa oli tarkoitus käyttää ajalleen edistyksellistä vapaasti kantavaa alatasoista siipirakennetta, ja kone esiteltiin niin kevyenä, että se saavuttaisi hyvät suoritusarvot 50–55 hevosvoiman Siemens Halske -moottorilla. Koneen rakenteiden mainostettiin kestävän kaikki tunnetut taitolentoliikkeet. Yksinkertaisen rakenteen ja kotimaasta saatavilla olevien raaka-aineiden ansiosta koneen yksikköhinnaksi arvioitiin 70 000 markkaa yli kymmenen yksilön sarjassa valmistettuna. Lentokonetehtaan suunnittelijat ehdottivat vuodenvaihteessa 1922–1923 työpiirustusten ja koekoneen rakentamisen pikaista aloittamista. Töihin tarvittavat varat ajateltiin otettavaksi kuluvan vuoden työohjelmaan osoitetuista varoista. === Jatkosuunnittelun ja tuotannon peruuntuminen === Kokonaan kotimaisen konetyypin suunnittelua pidettiin tehtaan alkuvaiheessa liian uskaliaana, sillä kummallakaan suunnittelijalla ei ollut aiempaa kokemusta lentokoneiden suunnittelusta puhtaalta pöydältä. Tämän lisäksi vanhentuneiden Caudron G.3 -koneiden korvaustarve oli kiireellinen, mikä teki ulkomaisen Caudron C.60 -konetyypin tilaamisesta houkuttelevaa niiden kahden ja puolen kuukauden toimitusajan ansiosta. Kotimaisella tyypillä ei ollut mahdollisuuksia toimitusaikakilpailussa, ja C.60-koneen lisenssi hankittiin lentokonetehtaalle vuonna 1926. ==Tekniset tiedot== ==Lähteet== * ===Viitteet=== ==Kirjallisuutta== * B Luokka:Toteutumattomat lentokonesuunnitelmat Luokka:Suomalaiset koulukoneet Luokka:1920-luvun koulukoneet
Martti Salminen (koripalloilija)

Martti Kaleva Salminen (9. marraskuuta 1915 Nurmijärvi, Suomen suuriruhtinaskunta – 16. syyskuuta 1970 Helsinki) oli suomalainen koripalloilija. Leppävaaran Pyrinnön kasvatti Salminen pelasi Suomen maajoukkueessa Liettuan EM-kilpailuissa 1939, missä maa sijoittui kahdeksanneksi eli viimeiseksi.Maajoukkueprofiili == Lähteet == * Maajoukkueprofiili Suomen Koripalloliitto * Profiili fiba.com === Viitteet === Luokka:Suomalaiset koripalloilijat Luokka:Vuonna 1915 syntyneet Luokka:Vuonna 1970 kuolleet
Possu ja paavin panttivangit

Possu ja paavin panttivangit on vuonna 1977 ilmestynyt Matti Yrjänä Joensuun romaani. Kirja kertoo eläkeläispariskunnasta, jonka asuntoon Eirassa tunkeutuu nuori narkomaani. Kirja on Joensuun kirjoista ainoa, jossa ei ole mukana Timo Harjunpää. ==Arvostelu== Joensuu on ratkaissut toisen teoksen ongelman tekemällä aivan erilaisen kirjan kuin viimevuotinen etevä esikoinen, rikospoliisin työtä meillä uudella lailla kuvaava Väkivallan virkamies. Uudessa romaanissa on keskeistä vanhan avioparin suhteen ja varsinkin vaimon, Auroran, oivaltava kuvaus - esimerkiksi jakso, jossa Aurora kauppamatkallaan harhailee ympäri Eiraa kotiin tunkeutuneen nuoren narkomaanin pitäessä hänen miestään panttivankina, on erinomainen. Vaikeuksia syntyy tuon tunkeutujan kohdalla: Joensuu ei edes yritä tutkia häntä, tehdä hänestä ihmistä, vaan hahmon tehtäväksi jää ainoastaan arvaamattoman uhkan edushahmona toimiminen. Uhkan vaikutuksia Joensuu sen sijaan kuvaa suggestiivisesti, ja siksi uusi kirja kyllä vahvistaa hänen asemaansa poikkeuksellisen kiintoisana tulokkaana. -Risto Hannula, Arvostelava kirjaluettelo 5/1977Kirjasampo.fi ==Lähteet== Luokka:Suomalaiset rikosromaanit Luokka:Vuoden 1977 kirjat
Reino Valtonen

Reino Ilmari Valtonen (27. elokuuta 1916 Helsinki, Suomen suuriruhtinaskunta – 25. heinäkuuta 1941 Virolahti) oli suomalainen koripalloilija ja nyrkkeilijä. Leppävaaran Pyrinnön kasvatti Valtonen kuului Suomen maajoukkueeseen Liettuan EM-kilpailuissa 1939, missä maa sijoittui kahdeksanneksi eli viimeiseksi.Maajoukkueprofiili Nyrkkeilyssä Valtonen voitti raskaan sarjan Suomen mestaruuden vuonna 1936. Hän kaatui jatkosodassa. == Lähteet == * Maajoukkueprofiili Suomen Koripalloliitto === Viitteet === Luokka:Suomalaiset koripalloilijat Luokka:Suomalaiset nyrkkeilijät Luokka:Suomalaiset toisessa maailmansodassa kaatuneet Luokka:Vuonna 1916 syntyneet Luokka:Vuonna 1941 kuolleet
Pauli Sarkkula

Pauli Yrjö Sarkkula (alk. Sarlin, 23. tammikuuta 1917 Helsinki, Suomen suuriruhtinaskunta – 23. joulukuuta 1992) oli suomalainen koripalloilija. Ylioppilaskoripalloilijoiden kasvatti Sarkkula kuului Suomen maajoukkueeseen Liettuan EM-kilpailuissa 1939, missä maa sijoittui kahdeksanneksi eli viimeiseksi.Maajoukkueprofiili == Lähteet == * Maajoukkueprofiili Suomen Koripalloliitto * Profiili fiba.com === Viitteet === Luokka:Suomalaiset koripalloilijat Luokka:Vuonna 1917 syntyneet Luokka:Vuonna 1992 kuolleet
Ulko-Tammio

Ulko-Tammio on Suomenlahden noin 1,4 kilometriä pitkä saari Haminan kaakkoisosassa noin 12 kilometriä mantereesta. Ulko-Tammio kuuluu Itäisen Suomenlahden kansallispuistoon. == Katso myös == *Somerin taistelu == Lähteet == == Aiheesta muualla == *Kauhanen, Olli: Ulko-Tammio – jatkosodan linnake; Suomen valtio 1994; ISBN 9789514798603 *Ulko-Tammio – jatkosodan linnake; Luontoon.fi, Metsähallitus *Ulko-Tammio, Hamina; Kaakko 135° Luokka:Suomenlahden saaret Luokka:Haminan luonto Luokka:Itäisen Suomenlahden kansallispuisto Luokka:Suomen merialueiden saaret
Erkki Lindén

Urho Erik Felix ”Erkki” Lindén (9. helmikuuta 1921 Helsinki – 10. maaliskuuta 1942 Tunkua-Lehto) oli suomalainen koripalloilija. Lindén kuului Suomen maajoukkueeseen Liettuan EM-kilpailuissa 1939, missä maa sijoittui kahdeksanneksi eli viimeiseksi.Maajoukkueprofiili Lindénin syntymäaikaa on pidetty epäselvänä. Vänrikki Lindén toimi jatkosodassa Lentolaivue 14:n Fokkerin lentäjänä. Hän kaatui tiedustelulennolla Itä-Karjalassa. Lindén lensi toisen koneen siivellä, kun partio joutui Maasjärven eteläpuolella ilmataisteluun, jossa molemmat suomalaiskoneet ammuttiin alas. Lindén syöksyi palavassa koneessaan Tungutjärven itärannalle. Toisen lentokoneen ohjaaja Kimmo Metsävainio jäi kadoksiin.A.Arponen-Markku Kasila-Vesa-Matti Peltola - He antoivat kaikkensa, s.310 Erkki Lindénin isä oli 98-vuotiaaksi elänyt Väinö Lindén. == Lähteet == * Maajoukkueprofiili Suomen Koripalloliitto * Profiili fiba.com === Viitteet === Luokka:Suomalaiset koripalloilijat Luokka:Suomalaiset toisessa maailmansodassa kaatuneet Luokka:Vuonna 1921 syntyneet Luokka:Vuonna 1942 kuolleet
Iikka Törrönen

Iikka Veikko Santeri Törrönen (27. kesäkuuta 1914 Joensuu, Suomen suuriruhtinaskunta – 2. toukokuuta 1943 Haapasaari) oli suomalainen koripalloilija. Helsingin Pallo-Tovereiden kasvatti Törrönen pelasi Suomen maajoukkueessa Liettuan EM-kilpailuissa 1939, missä maa sijoittui kahdeksanneksi eli viimeiseksi.Maajoukkueprofiili Hän voitti Kadettikoulun joukkueessa miesten Suomen mestaruuden kaudella 1941.baskethotel.com Törrönen kirjoitti ylioppilaaksi Helsingistä vuonna 1934. Hän osallistui talvisotaan, jonka päätyttyä kävi kadettikoulun vuosina 1940-1941. Mukaansa kouluun hän houkutteli ystävänsä Hans Windin. Wind muistetaan erityisesti jatkosodan Hävittäjä-ässänä. Kapteeni Törrönen osallistui jatkosotaan Lentolaivue 24:n riveissä. Vapunpäivänä 1943 Törrönen pakkasi varustelaukkuaan ja sanoi samassa yksikössä palvelleelle Hans Windille näin: "Huomenna on kova tappelu... Lähetä Sinä nämä kotiin. Minä en enää palaa." Seuraavana päivänä Törrönen ja Wind lähtivät Muolaan Suulajärven lentokentältä ja osallistuivat 18 Brewsterin ja 30 neuvostoliittolaiskoneen väliseen ilmataisteluun. Siinä puna-armeija menetti neljä konetta, Suomi yhden, kun Törrösen Brewster katosi tuntemattomalla tavalla Suomenlahdella. Sotavangiksi marraskuussa 1943 joutunut laivuetoveri Vilppu Perkko kertoi kotimaahan päästyään, että kuulustelijat olivat näyttäneet karttaa, jonka kulmassa oli Törrösen nimi. Kartta oli löytynyt Oranienbaumin läheltä koneesta, jonka ohjaamossa oli kuollut lentäjä. Törrönen teki sotien aikana yhteensä noin 260 sotalentoa ja pudotti 11 konetta. Virallisesti Törrönen julistettiin kuolleeksi vasta 7. elokuuta 1964. A.Arponen-Markku Kasila-Vesa-Matti Peltola - He antoivat kaikkensa, s.352-353 == Saavutukset == === Pesäpalloilijana === * 2 SM- pronssia: 1934, 1938 * 1 Itä-Länsi-ottelu: 1935 == Lähteet == * Iikka Törrönen baskethotel.com * Maajoukkueprofiili Suomen Koripalloliitto * Profiili fiba.com === Viitteet === Luokka:Suomalaiset koripalloilijat Luokka:Suomalaiset toisessa maailmansodassa kaatuneet Luokka:Vuonna 1914 syntyneet Luokka:Vuonna 1943 kuolleet
Erkki Saurala

Erkki Olavi Saurala (alk. Stenlund, 17. tammikuuta 1917 Viipuri, Suomen suuriruhtinaskunta – 30. joulukuuta 1941 Lappeenranta) oli suomalainen koripalloilija. Saurala pelasi Suomen maajoukkueessa Liettuan EM-kilpailuissa 1939, missä maa sijoittui kahdeksanneksi eli viimeiseksi.Maajoukkueprofiili Saurala heitti Suomen ensimmäiset viralliset maaottelupisteet.http://www.basket.fi/asiakaspalvelu/koriksen_abc/historia/suomi- koriksen_tarkeimmat_rajapy/ Hän voitti miesten Suomen mestaruuden Ylioppilaskoripalloilijoissa kaudella 1939 ja Kadettikoulun joukkueessa kaudella 1941.baskethotel.com Saurala haavoittui jatkosodassa 24. elokuuta 1941 Viipurin maalaiskunnassa. Hän kuoli Lappeenrannassa 30. joulukuuta samana vuonna. == Lähteet == * Erkki Saurala baskethotel.com * Maajoukkueprofiili Suomen Koripalloliitto * Profiili fiba.com === Viitteet === Luokka:Suomalaiset koripalloilijat Luokka:Suomalaiset toisessa maailmansodassa kaatuneet Luokka:Vuonna 1917 syntyneet Luokka:Vuonna 1941 kuolleet
Pentti Vuollekoski

Pentti Juhani Vuollekoski (24. marraskuuta 1916 Helsinki, Suomen suuriruhtinaskunta – 30. elokuuta 1977) oli suomalainen koripalloilija. Vuollekoski kuului Suomen maajoukkueeseen Liettuan EM-kilpailuissa 1939, missä maa sijoittui kahdeksanneksi eli viimeiseksi.Maajoukkueprofiili Hän voitti miesten Suomen mestaruuden Ylioppilaskoripalloilijoissa kaudella 1939.baskethotel.com == Lähteet == * Pentti Vuollekoski baskethotel.com * Maajoukkueprofiili Suomen Koripalloliitto * Profiili fiba.com === Viitteet === Luokka:Suomalaiset koripalloilijat Luokka:Vuonna 1916 syntyneet Luokka:Vuonna 1977 kuolleet
Stan Richards

Stanley "Stan" Richards (8. joulukuuta 1930 Barnsley, South Yorkshire – 11. helmikuuta 2005 Barnsley, South Yorkshire), oikealta nimeltään Stanley Richardson, oli englantilainen näyttelijä, joka tunnetaan parhaiten Seth Armstrongin roolista saippuasarjassa Emmerdale. ==Nuoruus ja ura== Richards syntyi Barnsleyssa vuonna 1930. Käytyään koulun hän työskenteli ensin kaivosmiehenä ja sen jälkeen työministeriön virkailijana ja tanssibändin pianistina. Myöhemmin Richards ryhtyi stand-up-koomikoksi. Esiintyessään stand-up-keikalla Richards tapasi elokuvaohjaaja Ken Loachin, joka tarjosi hänelle kaivosmiehen roolia BBC:n televisiodraamasta The Price of Coal vuonna 1977. Roolista tuli Richardsin ensimmäinen menestysrooli. Tämän jälkeen Richards nähtiin muun muassa elokuvassa Agatha vuonna 1979 sekä televisiosarjoissa Coronation Street, Vielä virtaa ja Kaikenkarvaiset ystäväni. Vuonna 1978 Richards aloitti Seth Armstrongin roolissa saippuasarjassa Emmerdale. Hänen oli alun perin tarkoitus olla sarjassa vain kuukauden ajan, mutta rooli venyi lopulta 25 vuoden mittaiseksi. Hahmosta tuli suosittu, ja sille perustettiin jopa faniklubi. Richards jatkoi roolissa vuoteen 2003, jolloin hän joutui jättämään sarjan heikon terveytensä vuoksi. Hänet nähtiin kuitenkin sarjassa vielä kerran jouluaattona 2004. ==Yksityiselämä== Richardsilla oli vaimonsa Susannahin kanssa kuusi lasta. Hän jäi leskeksi vuonna 1994, ja vuonna 2001 hänen nuorin poikansa Irvin kuoli moottoripyöräonnettomuudessa. Richards kuoli keuhkoahtaumatautiin 74-vuotiaana 11. helmikuuta 2005, alle kaksi kuukautta viimeisen Emmerdale-esiintymisensä jälkeen. Muutaman kuukauden kuluttua Richardsin kuolemasta myös hänen roolihahmonsa Seth kuoli. ==Lähteet== Luokka:Englantilaiset näyttelijät Luokka:Vuonna 1930 syntyneet Luokka:Vuonna 2005 kuolleet
Cox

Cox on muun muassa seuraavien henkilöiden sukunimi: * Alan Cox (s. 1968), brittiläinen ohjelmoija * Alaqua Cox (s. 1997), yhdysvaltalainen näyttelijä * Alex Cox (s. 1954), brittiläinen elokuvaohjaaja * Alison Cox (s. 1979), yhdysvaltalainen kilpasoutaja ja maailmanmestari * Anthony Berkeley Cox (1893–1971), englantilainen rikoskirjailija * Billy Cox (s. 1939), yhdysvaltalainen basisti ja taustalaulaja * Brian Cox (s. 1946), skotlantilainen näyttelijä * Brian Cox (s. 1968), englantilainen fyysikko * Britteny Cox (s. 1994), australialainen freestylehiihtäjä ja kumparelaskun maailmanmestari * Bryan-Michael Cox (s. 1977), yhdysvaltalainen sanoittaja ja musiikkituottaja * Carl Cox (s. 1962), brittiläinen tekno- ja house-DJ * Charlie Cox (s. 1982), englantilainen näyttelijä * Christina Cox (s. 1971), kanadalainen näyttelijä * Courteney Cox (s. 1964), yhdysvaltalainen näyttelijä, elokuvatuottaja ja käsikirjoittaja * Crystal Cox (s. 1979), yhdysvaltalainen pikajuoksija * David Cox (1783–1859), englantilainen maisemamaalari * David Cox (1924–2022), englantilainen tilastotieteilijä * Harvey Cox (s. 1929), yhdysvaltalainen teologi * Ian Cox (s. 1971), englantilainen jalkapalloilija * Jacob Dolson Cox (1828–1900), yhdysvaltalainen lakimies, kenraali ja republikaanipoliitikko * James M. Cox (1870–1957), yhdysvaltalainen demokraattipoliitikko * Jane Cox (s. 1978), australialainen näyttelijä * Jo Cox (1974–2016), brittiläinen poliitikko * John Cox (1908–1972), brittiläinen elokuvaäänittäjä * Kenyon Cox (1856–1919), yhdysvaltalainen taidemaalari * Lara Cox (s. 1978), australialainen näyttelijä * Laverne Cox (s. 1972), yhdysvaltalainen näyttelijä * Lionel Cox (1930–2010), australialainen ratapyöräilijä * Lionel Cox (s. 1981), belgialainen kivääriampuja * Louise Cox (1865–1945), yhdysvaltalainen taidemaalari * Lynne Cox (s. 1957), yhdysvaltalainen pitkän matkan uimari ja kirjailija * Marta Cox (s. 1997), panamalainen jalkapalloilija * Nikki Cox (s. 1978), yhdysvaltalainen näyttelijä * Pat Cox (s. 1952), irlantilainen liberaalipoliitikko ja tv-journalisti * Ralph Cox (s. 1957), yhdysvaltalainen jääkiekkoilija * Richard Ian Cox (s. 1973), kanadalainen näyttelijä * Ronny Cox (s. 1938), yhdysvaltalainen näyttelijä, laulaja, lauluntekijä ja kitaristi * Simon Cox (s. 1987), englantilais-irlantilainen jalkapalloilija * Terry Cox (s. 1937), brittiläinen rumpali * Tony Cox (s. 1958), yhdysvaltalainen lyhytkasvuinen näyttelijä. == Kuvitteellisia henkilöitä == * Cox, verkkosarjakuvassa Cox & Forkum * Paul Cox, kuunnelmasarjan Hyvää iltaa, nimeni on Cox päähenkilö * Stanley Cox, toinen päähenkilöistä Martin Rittin ohjaamassa elokuvassa Stanley ja Iris
Lionel Cox

Lionel Cox -nimisiä henkilöitä ovat: * Lionel Cox (1930–2010), australialainen ratapyöräilijä * Lionel Cox (s. 1981), belgialainen kivääriampuja
Skandha

Skandha (suom. kasa) eli kokemuksen osatekijä on viisiosainen kokonaisuus, jonka buddhalaisuudessa opetetaan synnyttävän kokemus olemassaolosta. Viittä skandhaa kutsutaan myös viideksi aggregaatiksi. Viisi skandhaa ovat jatkuvassa muutoksen tilassa, jossa ne ilmestyvät ja katoavat. Buddhalaisuus opettaakin, että minkään näistä osatekijöistä ei voida mieltää olevan "minä" tai "minuus". Kun tietty kohde havaitaan, siihen liittyy viisi tekijää. Ensin on muoto, johon tässä kuuluu myös ääni, haju, maku ja tuntoaistimus. Toiseksi seuraa tuntemus, joka voi olla miellyttävä, epämiellyttävä tai neutraali. Kolmas aggregaatti on erottelukyky. Erottelemme yksityiskohtia siitä mitä havaitsemme; kohde voi olla esimerkiksi punainen tai valkoinen. Neljäntenä ovat ajatukset eli mielen liikkeet. Toinen ja kolmas aggregaatti sisältyvät neljänteen. Viidentenä on tajunta, jossa on kuusi osaa: viisi aistitajuntaa sekä ajatustajunta. Theravadan opetuksissa kärsimys nousee takertumisesta ja samaistumisesta viiteen skandhaan ja kärsimys lakkaa kun takertuminen poistetaan. Mahayanassa painotetaan sitä, kuinka todellinen vapaus saavutetaan kun nähdään viiden skandhan luontainen tyhjyys ja havaitaan, että niillä ei ole muista ilmiöistä erillään olevaa olemassaoloa. ==Lähteet== == Aiheesta muualla == Viisi kokemuksemme osatekijää eli viisi skandhaa Luokka:Buddhalaisen filosofian termit
Śūnyatā

Śūnyatā (sanskritiksi शून्यता, myös shunyata; paaliksi सुञ्ञता, suññatā) voidaan kääntää suomeksi tyhjyydeksi, avoimuudeksi tai onttoudeksi. Se on keskeinen termi buddhalaisuudessa ja sillä on erilaisia merkityksiä kontekstista ja koulukunnasta riippuen. Theravada-buddhalaisuudessa sillä viitataan yleensä minuuttomuuteen ja viiden skandhan rakenteeseen. Śūnyatā voi myös viitata meditiatiiviseen kokemukseen tai tilaan. Śūnyatā on hyvin keskeinen termi varsinkin mahayana-buddhalaisuudessa. == Lähteet == Luokka:Buddhalaisen filosofian termit
Pāramitā

Pāramitā eli paramiitta (sanskritiksi ja paaliksi पारमिता) tai pāramī (pāli), "täydellisyys" tai "täyteläisyys" tarkoittaa buddhalaisuudessa kaikkea valaistumiseen johtavaa tai siitä syntyvää viisautta ja tietämystä. Paramiitta voidaan jakaa kymmenteen tai yleensä niin kutsuttuihin kuuteen tuonpuoleisuuden täydellisyyden osiin, jotka ovat anteliaisuuden, moraalin, kestävyyden, kärsivällisyyden, ahkeruuden, meditoinnin ja viisauden paramitat. Kaikki paramitat ovat silti sidoksissa toisiinsa, ja yhden saavuttamiseen tarvitaan myös muita. Joskus erotellaan kymmenen paramitaa, silloin viisauden paramita jakaantuu neljään osaan, niin että kuudentena on tiedon paramita, seitsemäntenä menetelmän paramita, kahdeksantena voiman paramita, yhdeksäntenä inspiraation tai toivomuksen paramita ja kymmenentenä viisauden paramita. == Prajñāpāramitā == Paramita on keskeinen käsite koko buddhalaisuudessa, mutta varsinkin mahajanassa se on erityisen oleellinen prajñāpāramitā eli "täydellisen viisauden" muodossa. Thich Nhat Hanh on kääntänyt sen "oivallukseksi, joka vie meidät toiselle rannalle". Prajñāpāramitā sana on yhdistelmä sanskriitin kielisistä sanoista prajñā "viisaus" ja pāramitā "täydellisyys". Mahajana-buddhalaisuus pohjautuu vahvasti Prajñāpāramitā sūtrien käyttöön opetuksessa. == Lähteet == == Aiheesta muualla == * Kenting Tai Situpa: Kuusi paramitaa - kuusi tuonpuoleista täydellisyyttä * Lama Ole Nudahl, Kuusi paramitaa – kuusi vapauttavaa toimintaa Luokka:Buddhalaisen filosofian termit
Nikko Boxall

Nikko Daniel Boxall (s. 24. helmikuuta 1992 Auckland) on uusiseelantilainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan Boxall on puolustava keskikenttäpelaaja.http://www.transfermarkt.co.uk/nikko- boxall/profil/spieler/185195#subnavi == Ura == === Seurajoukkueura === Boxall aloitti uransa kotikaupunkinsa Auckland City FC:n juniorijoukkueissa. Vuonna 2011 hän siirtyi opiskelemaan Yhdysvaltoihin, jossa hän edusti myös Northwestern-yliopiston Wildcats-joukkuetta. Boxall opiskeli Yhdysvalloissa vuoteen 2015 asti. Tammikuussa 2015 hän siirtyi Saksan viidenneksi korkeimmalla sarjatasolla pelanneeseen SVN Zweibrückeniin, jossa hän pelasi 13 ottelua.http://nr.soccerway.com/players/nikko-boxall/189845/ Elokuussa 2015 Boxall siirtyi loppukauden kattavalla sopimuksella Suomen Veikkausliigassa pelaavaan Vaasan Palloseuraan.http://www.ts.fi/urheilu/805107/VPS+pestasi+Nikko+Boxallin+keskikentalleen === Maajoukkueura === Boxall pelasi Uuden-Seelannin alle 20-vuotiaiden maajoukkueessa yhden ottelun vuoden 2011 Oseanian-mestaruusturnauksessa, joka päättyi Uuden-Seelannin voittoon. Hän kuului joukkueeseen myös saman vuoden MM-kilpailuissa, muttei pelannut yhdessäkään ottelussa.http://www.fifa.com/fifa-tournaments/players- coaches/people=336335/index.html == Muuta == Myös Boxallin isoveli Michael Boxall on jalkapalloilija. Hän edustaa Etelä-Afrikan Premier Soccer Leaguessa pelaavaa SuperSport Unitedia ja on pelannut myös Uuden-Seelannin jalkapallomaajoukkueessa. == Saavutukset == Uusi-Seelanti * Alle 20-vuotiaiden Oseanian-mestaruus: 2011 == Lähteet == Luokka:Uusiseelantilaiset jalkapalloilijat Luokka:Vuonna 1992 syntyneet Luokka:Elävät henkilöt
Isaiah Schafer

Isaiah Schafer (s. 7. kesäkuuta 1990 Lakewood, Colorado) on yhdysvaltalainen jalkapalloilija, joka edustaa Veikkausliigassa pelaavaa Vaasan Palloseuraa. Pelipaikaltaan Schafer on oikea laitapuolustaja.http://www.transfermarkt.com/isaiah- shafer/profil/spieler/268245 Schafer pelasi juniorina Mars Hillin yliopiston Lions-joukkueessa, josta hän siirtyi vuonna 2011 Real Colorado Foxesiin, joka pelasi Yhdysvaltain neljänneksi korkeimmalla sarjatasolla. Schafer edusti seuraa 26 ottelussa tehden kolme maalia. Vuodet 2013-2014 hän pelasi United Soccer Leaguen Phoenix FC:ssä, jossa otteluita kertyi 15 ja maaleja yksi.http://nr.soccerway.com/players/isaiah-schafer/193191/ Elokuussa 2015 Schafer teki loppukauden mittaisen sopimuksen Suomen Veikkausliigassa pelaavan Vaasan Palloseuran kanssa.http://www.pohjalainen.fi/urheilu/vps-saa- amerikkalaisvahvistuksen-1.1884216 Hän debytoi pääsarjatasolla parin päivän kuluttua siirrosta IFK Mariehamnia vastaan. == Lähteet == Luokka:Yhdysvaltalaiset jalkapalloilijat Luokka:Vuonna 1990 syntyneet Luokka:Elävät henkilöt
Uikujoen yhteisö

Uikujoen yhteisö (; Вы́говская пусты́нь, Vygovskaja pustyn; Дани́ловский монасты́рь, Danilovski monastyr ja muita nimiä) oli Ylä-Uikujoen varrella 1600–1800-luvuilla toiminut Venäjän vanhauskoisten luostariyhteisö. Vanhauskoisuuden papitonta pomorilaissuuntausta edustanut yhteisö sai alkunsa Solovetskin luostarista paenneiden munkkien Äänisen lähellä sijaitsevan Saroozeron saareen perustamasta erakkolasta. Vuonna 1684 heihin liittyivät sunkulainen Daniil Vikulin ja poventsalainen Pjotr Prokopjev ja vuonna 1691 aatelistaustainen Andrei Denisov. Vuonna 1694 yhteisö siirtyi Uikujoen rannalle nykyiseen Danilovan kylään, jossa ennestään asui muita Solovetskin luostarin munkkeja. Vuonna 1706 perustettiin naisyhteisö Leksaan. Denisovin ja Vikulinin johdolla Uikujoen luostariyhteisöstä muodostui yksi Venäjän vanhauskoisten henkisistä keskuksista, joka oli kuuluisa käsikirjoituksistaan sekä ikoni- ja koristetaiteestaan. Talonpoikaisväestön tukemana siitä kehittyi myös merkittävä taloudellinen voimatekijä. Yhteisön maallistuessa siitä erosi vuonna 1737 munkki Filipp, joka perusti filippovskoje soglasie -nimellä tunnetun äärisuuntauksen. Viranomaiset suvaitsivat omalta taholtaan kompromisseja tehnyttä Uikujoen luostariyhteisöä vuoteen 1825 saakka, jolloin valtaan nousi vanhauskoisia vainonnut Nikolai I. Valtion ja kirkon pitkällisten sortotoimien jälkeen yhteisö hävitettiin lopullisesti 1850-luvulla. ==Lähteet== Luokka:Karhumäen piiri Luokka:Venäjän luostarit Luokka:Vanhauskoisuus
Tuomas Markkula

Tuomas Markkula (s. 28. kesäkuuta 1990) on suomalainen jalkapalloilija, joka edustaa Kolmosessa pelaavaa Paimion Hakaa. Pelipaikaltaan hän on keskikenttäpelaaja. Markkula teki ensiesiintymisensä Veikkausliigassa kauden 2008 päätöskierroksella 26. lokakuuta, kun hänen edustamansa TPS voitti VPS:n vieraissa 3–2. Hän tuli kentälle 81. minuutilla Antti Hakalan tilalle.mtv.fi == Lähteet == Luokka:Suomalaiset jalkapalloilijat Luokka:Vuonna 1990 syntyneet Luokka:Elävät henkilöt
Adirondack Thunder

Adirondack Thunder on yhdysvaltalainen jääkiekkoseura, joka on kotoisin Glens Fallsista New Yorkista. Seura perustettiin vuonna 1990 ja se pelaa ECHL- liigassa. Seura siirrettiin Glens Fallsiin, kun Kalifornian Stocktonista oleva Stockton Thunder lopetti toimintansa. Adirondack Thunder toimii NHL-seura New Jersey Devilsin ja AHL-seura Utica Cometsin farmijoukkueena. ==Kokoonpano== (Tilanne 11. helmikuuta 2025) Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Kätisyys Sopimus Syntymäpaikka 34 Tyler Brennan L 2026 Winnipeg, Manitoba, Kanada 35 Jeremy Brodeur L 2025 Essex Fells, New Jersey, Yhdysvallat 41 David Fessenden L 2025 Parker, Colorado, Yhdysvallat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 2 Brendan Less R 2025 Kinnelon, New Jersey, Yhdysvallat 4 Kurt Gosselin L 2025 Brighton, Michigan, Yhdysvallat 5 Jackson van de Leest L 2025 Kelowna, Brittiläinen Kolumbia, Kanada 6 Ryan Wheeler L 2025 Lancaster, New York, Yhdysvallat 7 Adrien Bisson L 2025 Cornwall, Ontario, Kanada 8 Ryan Conroy L 2025 Chestermere, Alberta, Kanada 9 Ty Gibson R 2025 Victoria, Brittiläinen Kolumbia, Kanada 26 Taylor Ford L 2025 LaSalle, Québec, Kanada 44 Darian Skeoch L 2025 New Liskeard, Ontario, Kanada 58 Mikael Diotte R 2027 Sainte- Julie, Québec, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 12 Andre Ghantous R OLH 2025 Glendale, Kalifornia, Yhdysvallat 13 Alex Young R H 2025 Calgary, Alberta, Kanada 17 Kevin O'Neil R OLH 2025 Latham, New York, Yhdysvallat 19 T.J. Friedmann R H 2025 St. Louis, Missouri, Yhdysvallat 20 Savva Smirnov R H Laina Pietari, Venäjä 22 Gustav Müller L H Laina Hudiksvall, Ruotsi 23 Grant Loven L KH Laina East Grand Forks, Minnesota, Yhdysvallat 24 Josh Filmon L OLH 2027 Winnipeg, Manitoba, Kanada 29 Greg Smith R VLH Laina Ajax, Ontario, Kanada 36 Sean Gulka L KH / VLH Laina Langley, Brittiläinen Kolumbia, Kanada 37 Dylan Wendt R OLH 2026 Grand Haven, Michigan, Yhdysvallat 43 Kishaun Gervais L H 2025 Yorkton, Saskatchewan, Kanada 48 Tag Bertuzzi L KH 2025 Vancouver, Brittiläinen Kolumbia, Kanada 65 Shaw Boomhower L VLH / KH 2025 Belleville, Ontario, Kanada 72 Ryan Francis R OLH / KH 2025 Beaver Bank, Nova Scotia, Kanada === Valmennus & Joukkueenjohto === * Päävalmentaja & Jääkiekkotoiminnanjohtaja: Peter MacArthur * Apuvalmentaja: Mike Bergin * Fysiikkavalmentaja: Jasmine Honey * Huoltopäällikkö: Alex Mann * Puheenjohtaja: Jeff Mead Lähde: EliteProspectshttps://www.eliteprospects.com/team/18535/adirondack-thunder Viitattu 30.9.2021. == Lähteet == == Aiheesta muualla == * Adirondack Thunderin verkkosivut Luokka:ECHL-seurat Luokka:Yhdysvaltalaiset jääkiekkoseurat Luokka:Indianapolisin urheilu Luokka:Vuonna 1990 perustetut urheiluseurat
Diaphorina citri

Diaphorina citri on mahlaa imevä hyönteinen. Diaphorina citri on itsessään merkittävä sitrusviljelmien tuholainen, mutta erityisesti sen levittämien bakteerien aiheuttama sitrusten vihertymistauti huanglongbing on pahimpia sitrustauteja. Taudin aiheuttaa Liberibacter asiaticus bakteeri. Eteläisestä Aasiasta peräisin oleva laji on levinnyt myös muihin sitrusten kasvatusalueille. == Lähteet == == Aiheesta muualla == *Centre for Agriculture and Biosciences International (CABI), Invasive Species Compendium: Diaphorina citri (Asian citrus psyllid) *Plantwise: Asian citrus psyllid (Diaphorina citri) *ITIS: Diaphorina citri *Pherobase: Semiochemicals of Diaphorina citri, the Asian citrus psyllid Luokka:Nivelkärsäiset Luokka:Tuhohyönteiset
Laperla

Laperla on kylä Aneriojärven rannalla Suomusjärvellä Salossa Varsinais- Suomessa. Kylä sijaitsee seututien 110 varrella noin kaksi kilometriä Suomusjärveltä länteen. Kylä rajoittuu pohjoisessa valtatiehen 1 ja etelässä Häntäläntien ja Rahkalammentien risteykseen. Laperlan lähimmät naapurikylät ovat Suomusjärven Häntälä etelässä, Kiikalan Yltäkylä pohjoisessa ja Kiikalan Kruusila lännessä. Kylän vanhin asutus yhdessä Aneriojärven rannassa sijaitsevan Suomusjärven Häntälän ja Aneriojärveen laskevan Varesjoen varressa sijaitsevan Kiikalan Yltäkylän kyläasutuksen kanssa on osa Aneriojärven kyläasutuksen valtakunnallisesti merkittävää rakennettua kulttuuriympäristöä. Sen piirissä kyläasutuksen rakenne on Varsinais-Suomelle tyypillisesti säilynyt tiivinä huolimatta iso- ja uusjaoista ja antaa hyvän käsityksen 1800- ja 1900-lukujen talonpoikaisesta rakentamisesta vauraalla maanviljelysalueella. ==Lähteet== Luokka:Suomusjärven kylät Luokka:Aneriojärven kyläasutus
Punapaidoista huuhkajiksi

Punapaidoista huuhkajiksi – Suomen jalkapallomaajoukkueen historia on toimittaja ja tietokirjailija Antti Eerolan kirjoittama vuonna 2015 julkaistu jalkapalloaiheinen tietokirja, jonka on kustantanut Siltala. Kirja kertoo Suomen jalkapallomaajoukkueen vaiheet sen ensimmäisestä ottelusta vuodelta 1911 nykypäivään. Kirjassa on lyhyt selostus jokaisesta maajoukkueen ottelusta ja pieni kuvaus joistakin maajoukkueen tärkeimmistä tai mielenkiintoisimmista pelaajista ja valmentajista kautta aikojen. Kirjan graafisen suunnittelun on tehnyt Tuula Mäkiä.http://www.siltalapublishing.fi/fi/kirja/tietokirjat/185/punapaidoista- huuhkajiksi == Lähteet == Luokka:Kirjat urheilusta Luokka:Suomalaiset tietokirjat Luokka:Vuoden 2015 kirjat
Bungoman piirikunta

Bungoman piirikunta on yksi Kenian aluehallinnon 47 piirikunnasta. Se sijaitsee Kenian Ugandan vastaisella länsirajalla. Piirikunnan pohjoisosassa, valtakunnanrajalla kohoaa sammunut kilpitulivuori Mount Elgon (4 321 m), jonka rinteillä sijaitsee kahden maan yhteinen Mount Elgonin kansallispuisto. Muu piirikunta on 1 200–1 800 metriä merenpinnan yläpuolella. Piirikunnan pinta- ala on 3 032,2 neliökilometriä ja väkiluku 1 630 934 (1 375 063 vuonna 2009). Piirikunnan keskus on Bungoman kaupunki (55 867 as. vuonna 2009). Laajemman kaupunkialueen asukasluku on yli 120 000. Se sijaitsee linnuntietä noin 325 kilometriä Nairobista luoteeseen ja maanteitse noin 35 kilometriä Ugandan rajalta itään. Piirikunta jakautuu paikallishallinnossa yhdeksään vaalipiiriin (constituences: Bumula, Kanduyi, Kimilili, Sirisia, Kabuchai, Webuye East, Webuye West, Tongaren, ja Mt. Elgon), jotka voidaan jakaa edelleen 46 äänestysalueeseen (electoral ward). Maaperä on viljavaa. Seudulla viljellään esimerkiksi maissia ja sokeriruokoa. Vuoden alin lämpötila on tyypillisesti 15–20 °C ja ylin 22–30 °C. Sadekausia on kaksi (huhti–toukokuu ja heinä–elokuu), jotka tuovat keskimäärin 1 200–1 800 millimetrin vuosisademäärän. Viileintä on heinä–syyskuussa. Ylempänä vuoristossa sääolot poikkeavat muusta piirikunnasta. Tiedosto:Bungoma, Kenya.jpg|Näkymä Bungoman kaupungista. ==Lähteet== ==Aiheesta muualla== *Bungoma County. County well know for sugarcane and maize farming (kenyacounty.co.ke) Luokka:Kenian piirikunnat